EL BLOG DE L'ARXIU HISTÒRIC DE ROQUETES-NOU BARRIS: L'Arxiu visita l'ETAP de la Central Besòs\nL'Arxiu visita l'ETAP de la Central Besòs\nEl passat dimarts dia 25 de maig va tenir lloc una interessant visita organitzada a les instal·lacions que té Aigües de Barcelona (AGBAR) en funcionament a la Trinitat Vella, l'estació de tractament d'aigua potable (ETAP) de la central Besòs, ubicada entre el riu Besòs, la carretera de Ribes i el barri de Vallbona. A les 17.00 h tothom es va congregar a l'entrada del recinte. L'enginyer d'AGBAR José Mesa i el personal de la Fundació AGBAR Sònia Hernández, Rosa Prats i Glòria Anna González van donar la benvinguda als visitants. Les persones que van assistir van ser Mónica Blasco, Joan Roca, Teresa Macià, Edgar Straehle i Nil Sellés per part del Museu d'Història de Barcelona (MUHBA); Miquel Jaumot, Jordi Petit, Jaume Seda, Pau Vinyes i Manel Martín per part del Centre d'Estudis Ignasi Iglésias (CEII); Mª José Duran, Ana Maria Sánchez, Marcel Olivé Taché, Jaime González Belmón i Amador Expósito com a representants de l'Associació per a la Recerca i la Divulgació de la Memòria Històrica de la Trinitat Vella (ARDMHTV); i els nostres companys i col·laboradors Jesús Aguilar, Ricard Fernández Valentí i Jordi Sánchez per part de l'Arxiu Històric de Roquetes-Nou Barris.\nLes explicacions van començar amb el Manel Martín, el qual va fer un excel·lent resum sobre l'evolució històrica de l'abastiment d'aigua a la ciutat de Barcelona en els darrers segles fins a la construcció de les instal·lacions de 1891 que eren objecte de visita. Després va parlar José Mesa, tot fent una explicació sobre el funcionament i usos de tots i cadascun dels edificis històrics del conjunt, amb la corresponent visita guiada.\nL'estació de tractament d'aigua potable (ETAP) de la Central Besòs és de l'any 1891 i s'inicià com a central de bombament que aprofitava les aigües freàtiques del riu Besòs i completava els cabals dels aqüeductes de Dosrius i del Baix Vallès. Si bé inicialment la maquinària era a vapor, posteriorment es va substituir per l'elèctrica alhora que van millorar els tractaments antibacteriològics. Pertany a Aigües de Barcelona (AGBAR), empresa fundada a Lieja el 1867 com a Compagnie des Eaux de Barcelone, amb capital belga i francès, encarregada d'explotar l'aqüeducte de Dosrius. El 1881 va adquirir la Companyia del Baix Vallès que explotava l'aqüeducte del Baix Vallès.\nEl 1882 la Compagnie des Eaux de Barcelone fou adquirida pel Général Crédit Liège fundant a París la Société Générale des Eaux de Barcelone. Posteriorment va anar adquirint diferents companyies explotadores d'aigua que operaven en l'àmbit de la ciutat Barcelona. El 1906 l'empresa fou hegemònica en l'abastiment d'aigua a la ciutat. El 1919 va passar a mans de capital espanyol convertint-se en l'actual Societat General d'Aigües de Barcelona, amb seu al número 39 del passeig de Sant Joan de Barcelona.\nActualment l'ETAP de la Central Besòs està formada per quatre línies de tractament (una de nanofiltració i tres d'osmosi) que tracten l'aigua de l'aqüífer del riu Besòs i la provinent del Rec Comtal. Aquesta estació de tractament ha permès recuperar la captació de l'aqüífer del delta del riu Besòs, un embassament natural subterrani abandonat el 1995. Les característiques de l'aigua de l'aqüífer del Besòs, amb un elevat contingut de sal i amb presència de contaminació orgànica, requereixen tècniques avançades i innovadores com la nanofiltració i l'osmosi inversa.\nLa filtració de l'aigua a nivells microscòpics permet obtenir una aigua de qualitat per al consum humà i amb millor gust. Amb l'osmosi inversa s'aplica una pressió externa (per mitjà d'una bomba de pressió, un pistó, etc.) a l'aigua amb concentració de sal, perquè quedi retinguda i l'aigua passi per les membranes permeables lliure de sal. La posada en servei d'aquesta ETAP ha permès de controlar el nivell freàtic de l'aqüífer i estalviar moltes extraccions d'aigua que s'havien de fer per evitar inundacions al metro i als aparcaments soterranis.\nDurant la visita tothom es va adonar de la conservació de diferents elements patrimonials industrials, com són els edificis (llevant d'un que es va haver d'enderrocar), les xemeneies i part de l'antiga maquinària, ja en desús. Acabada la visita es va agrair als responsables d'AGBAR el seu permís per poder visitar unes instal·lacions històriques que quedaven pendents i que formen part del patrimoni de l'aigua tot i estar operatives.\nPublicado por Arxiu Històric de Roquetes-Nou Barris en 13:56\njaimenoubarris 3 de juny de 2017 a les 15:42\nFué, un interesantisimo recorrido por esta casa del Aigua, para todos , desconocida pero pensé que me iba a encontrar la vieja casa y me encontré con un edificio y un cuadro de maquinas que funcionó hasta 1980, un puente grua que dicen que funcionó hasta la renovación de la maquinaria y que hacía temblar todo el edificio, pero me place ver que a pesar de todo, han protegido parte de las edificaciones, aunque parece ser que la chimenea que calló el rayo sobre los años 1969,,,,se tendrá que tirar pues está afectada y puede caer sin control.cosa peligrosa visita muy buena y las intervenciones, geniales.


Un ram de núvia per a tota la vida | | Estàs Convidat\nUn ram de núvia per a tota la vida\n30 Novembre, 2018 10 Agost, 2017 per Cristina\n[vc_row row_type=”row” use_row_as_full_screen_section=”no” type=”grid” angled_section=”no” text_align=”left” background_image_as_pattern=”without_pattern” css_animation=””][vc_column][vc_row_inner row_type=”row” type=”full_width” text_align=”left” css_animation=””][vc_column_inner][vc_column_text]💐Ja has escollit el teu ram de núvia? Serà de flor fresca? Flor seca? Flor preservada? Vols que et duri per sempre? 💐\nAquesta setmana parlem amb la Lourdes de Lilart sobre les flors seques i les flors preservades. A Lilart, la creativitat i la sensibilitat van de la mà amb les diferents flors i materials que utilitzen. El seu, és un treball artesà, fet a mà i a mida: cada encàrrec és diferent i personalitzat.\nQuè son les flors seques, liofilitzades o preservades?\nLes flors seques, les flors liofilitzades i les flors preservades són coses diferents.\nLes flors seques són flors naturals que es deixen assecar, per manca d’hidratació. Normalment es cullen quan estan en el seu moment òptim i es deixen assecar en sales d’ambient sec i ventilat.\nDesprés tenim les flors preservades i les flors liofilitzades, que moltes vegades es confonen però no són el mateix. Ambdues són flors naturals que s’han collit en el seu moment òptim i que se’ls ha sotmès a diferents procediments perquè mantinguin l’aspecte i el tacte de flors fresques i durin molt de temps, ja que se’ls extreu l’aigua i això fa que el procés de maduració de la flor/planta s’aturi.\nEl sistema de liofilització consisteix a sotmetre la flor a un procés de congelació perquè l’aigua s’evapori.\nEl sistema de preservació consisteix en què la flor absorbeixi un líquid que substitueix la saba i l’aigua de la planta. Aquest líquid està compost per glicerina vegetal, aigua i d’altres compostos vegetals.\nPodem utilitzar qualsevol planta o flor?\nNo ben bé qualsevol però cada cop es troben més diversitat de flors, fulles i plantes preservades. I fins i tot arbres.\nEl procés de preservació no és igual per cada flor/planta, això fa que es vagi experimentant, amb èxit.\nFa uns anys, de flor preservada, trobaves Roses, Hortènsies i Eucaliptus i para de comptar. Ara les possibilitats cada cop són més grans. Trobem Roses, Hortènsies, diferents tipus de verds, Peònies, Roses Angleses, Cales, Crisantems, Dàlies, Paniculata i d’altres que em deixo.\nEl color de les flors es manté?\nEn el cas de flors seques es manté molt poc, i el poc que conserven es va perdent al llarg del temps.\nEn el cas de les flors preservades es manté perquè, normalment, el líquid que s’utilitza per preservar-les, porta colorant.\nFan olor? Es poden perfumar?\nMolt poques flors, tant seques com preservades, mantenen el seu aroma (l’espigol i l’eucaliptus serien alguns exemples) però sí que es poden perfumar.\nQuins avantatges tenen respecte als rams convencionals?\nEls rams fets amb flors seques i/o preservades tenen la gran avantatja que poden durar molt de temps i que no s’ha de fer cap manteniment específic, només tenir una mica de cura.\nSon ideal per fer regals que volem que la gent conservi.\nHem de tenir especial cura amb el sol directe? I amb l’aigua? Com els hem de cuidar?\nEn el cas de les flors preservades, sobretot, hem de tenir cura que no els toqui el sol directe i que no entrin en contacte amb l’aigua i no estiguin en llocs molt humits. I evidentment han d’estar sempre a l’interior.\nQuant de temps aguanten?\nEl temps que durin dependrà de les condicions de l’ambient que els envolti (llum, humitat, etc.) però estan pensades perquè durin molt temps. Moltes vegades es parla de flors “eternes” en el cas de les flors preservades.\nEn el cas de la flor seca també dura molt de temps però es trenca fàcilment.\nPodem liofilitzar un ram de flor fresca després del casament?\nHi ha gent especialitzada en fer-ho però els resultats no són massa òptims. El meu consell per a les núvies que vulguin conservar el seu ram, és que el demanin directament de flor preservada.\nA part de rams, què més podem fer amb flor seca/liofilitzada?\nMoltes coses! Sobretot amb la flor preservada, que és més flexible i més acolorida. I dura més. Podem fer centres, jardins verticals, petits detalls per regalar, polseres, corones, cinturons, decorar barrets i bolsos, etc.\nPersonalment, estic enamoradíssima de les corones i polseres de flors que fa la Lourdes! Passeu pel seu Instagram i ho entendreu! 😍[/vc_column_text][/vc_column_inner][/vc_row_inner][vc_separator type=”transparent” thickness=”20″][vc_column_text]💐 www.lilartflors.com\n💐 618 77 78 70\nCategories Organització Navegació per les entrades


Marie Balmary relaciona Freud i la Bíblia al nou llibre que publica a Fragmenta Marie Balmary relaciona Freud i la Bíblia al nou llibre que publica a Fragmenta\n14/05/2018 Marie Balmary relaciona Freud i la Bíblia al nou llibre que publica a Fragmenta\nAquesta setmana ha arribat a les llibreries El sacrifici prohibit. Freud i la Bíblia, un nou títol de Marie Balmary, la reconeguda psicoanalista francesa de la qual Fragmenta ja ha publicat altres obres, totes elles inèdites en català.\nLa psicoanàlisi i la Bíblia es fonamenten en relats que donen compte, respectivament, d'experiències de l'inconscient i d'experiències del diví. La doble lectura de Marie Balmary se situa en un espai peculiar: «Tractant-se de les Escriptures a les quals es refereix la fe, he de precisar que aquí no em situo ni com a creient ni com a no-creient. ¿Potser seria més exacte dir: alhora com a creient i com a no-creient? Entre els humans, ¿qui pot dir de si mateix que és únicament una cosa o l'altra?», hi diu l'autora.\nBalmary, conscient de la importància de les referències bíbliques en el pensament del pare de la psicoanàlisi, planteja el seu assaig en un to narratiu: hi explica no tan sols les seves conclusions, sinó que també el procés que ha seguit per arribar-hi.\n«Atesa la desconfiança de la psicoanàlisi respecte de la religió i de la religió envers la psicoanàlisi», afirma Ignasi Moreta, editor de Fragmenta, «l'empresa de Balmary no estarà exempta d'obstacles, als quals s'enfronta des del seu profund coneixement de les dues matèries i amb una facilitat i originalitat que ja li hem anat veient en els altres llibres de l'autora que hem publicat. Balmary és avui una de les lectores de la Bíblia més rigoroses, atentes i estimulants. Posa en qüestió vint segles d'hermenèutica bíblica amb una lectura atenta i lúcida del text.»\nEl sacrifici prohibit —que es publica simultàniament en català i en castellà— és el quart llibre de Marie Balmary que surt a Fragmenta, després de L'origen diví. Déu no ha creat l'home (2008), El monjo i la psicoanalista (2013, 2a ed.), Freud fins a Déu (2011) i Anirem tots al paradís. El Judici Final en qüestió (amb Daniel Marguerat, 2013). Tots ells han estat traduïts al català per Andreu Trilla.\nMarie Balmary El sacrifici prohibit Freud i la Bíblia Traducció d'Andreu Trilla\nMarie Balmary El sacrificio prohibido Freud y la Biblia Traducción de Mayka Lahoz


Saba nova en la defensa del territori a l’Horta de València – Per L'Horta · Defensem el territori\nSaba nova en la defensa del territori a l’Horta de València\nLa gimnàstica 20 de maig de 2013 0\nL’impuls de l’agroecologia i la defensa del territori valencià segueix donant fruits després de tres llargues dècades d’especulació immobiliària\nAl territori valencià hi ha tres fites en les lluites veïnals i socials per la defensa del territori a les acaballes del franquisme i inicis de la transició. Una es va perdre, i va suposar la implantació de la nuclear de Cofrents. Dos es van guanyar. Una va ser la paralització de la urbanització d'apartaments costaners en els terrenys de la Devesa d'El Saler i una altra la reconversió del projecte d'autovia en el vell llit del Túria en un jardí. A partir d'eixe moment, i amb l'arribada del PSOE al poder, el buit reivindicatiu va instal·lar-se en la societat valenciana.\nLa proposta de recuperació integral de l'horta periurbana (Pla Verd), un sistema agroecològic d'unes característiques excepcionals, va anar llanguint i va acabar en l'últim calaix de la burocràcia local. Però la destrucció de diverses partides de sòl agrícola per al creixement especulatiu impulsar en els 90 la resposta a diversos barris de la ciutat com La Torre, Campanar o la Punta. El moviment en defensa del territori va continuar i el col·lectiu Per l'Horta va impulsar una ILP que va aconseguir reunir i coordinar diferents grups. La proposta, que pretenia forçar una moratòria urbanística fins l'aprovació d'una llei de defensa de l'Horta, va aconseguir presentar, el gener del 2001, 117.842 signatures, però el resultat va ser que les Corts, on el PP governava amb majoria absoluta, ni tan sols van debatre la proposta.\nEl 2004 es va dictar la Llei d'ordenació del territori i protecció del paisatge, que establia la protecció de l'horta mitjançant un instrument d'ordenació territorial denominat Pla d'Acció Territorial de Protecció de l'Horta Valenciana. Els treballs de redacció del Pla van ser desenvolupats per un ampli equip tècnic amb el nou paradigma tecnocràtic de la protecció del paisatge. Es presentà el 2008 i des de llavors es mou en uns llimbs entre el seu definitiu arxiu i els intents de resurrecció.\nA aquest estat de coses va sumar-se l'esclat del crac capitalista. La tensió sobre els sòls agrícoles de la perifèria urbana va desinflar-se en pocs mesos. Així, els col·lectius que havien centrat els seus esforços a intentar fixar els límits d'una urbanització desbordada es troben ara amb un nou escenari. Les "batalles" majoritàriament ja no es lliuren a les vores de les poblacions. Tot està per recuperar, des de polígons o urbanitzacions -en ràpid deteriorament- a zones que, sobre el paper, apareixen com urbanitzables i on en alguns casos l'activitat agrícola ha seguit però que la majoria de vegades han estat abandonades en mans de ningú.\nDes de l'associació veïnal de Benimaclet s'ha iniciat la recuperació d'horts comunitaris dels terrenys d'horta. El seu enfrontament amb el BBVA i l'ajuntament de València és un rocambolesc periple amb final feliç. Des de l'associació veïnal de Benimaclet s'ha iniciat la recuperació com horts comunitaris dels terrenys d'horta que en un Pla d'Actuació Integrada, confrontant al barri, apareixen com zona verda. El seu enfrontament amb el BBVA i l'ajuntament de València és un rocambolesc periple amb final feliç. Altres associacions, com Llavors d'Ací es dediquen a la recuperació i difusió de les varietats agrícoles arraconades a través de trobades d'intercanvi de llavors i bancs de germoplasma.\nLes experiències de producció agroecològica de la comarca s'uneixen en Ecollaures que, entre altres projectes, ha posat en marxa un sistema de certificació social participativa independent de les institucions. Per l'Horta impulsa un observatori de l'Horta com a sistema de detecció ràpida de les agressions al territori, i una assessoria jurídica popular, alhora que la Universitat d'Estiu de l'Horta crea un sistema de pràctiques agroecològiques i tradicionals. Diverses ONG i sindicats s'organitzen a la Plataforma per la Sobirania Alimentària del País Valencià i s'han creat equips de treball per revisar la legislació que constreny els canals curts de comercialització.\nAixí mateix, apareixen mercats de venda directa de productes de l'Horta i ecològics (com en els municipis de Godella i Albalat o el barri de Russafa a València) i han nascut projectes com el mapeig d'iniciatives o el calendari de productors, grups de consum i distribuïdores.\nLa Punta: sota la terra erma hi ha la memòria\nEl moment culminant de la defensa del territori en els 90 va produir-se a la pedania de La Punta, una zona d'horta d'altíssim valor patrimonial i confrontant amb el parc natural de l'Albufera, que va passar d'estar classificada com a sòl no urbanitzable d'especial protecció agrícola a víctima de la construcció, via declaració d'interès general, d'una Zona d'Activitats Logístiques (ZAL) per al port de València. La lluita de part del veïnat, amb una altra gent vinguda de fora, per aturar la destrucció, va escenificar la unió possible entre sectors en principi tan dispars com els habitants de l'horta i gent provinent de l'okupació urbana. Aquella llarga lluita va acabar amb 716.000 metres quadrats de terra de la màxima qualitat agronòmica i un ingent patrimoni cultural (hidràulic, arquitectònic i natural) arrasades sota una erma capa de llasts que avui dia, més de deu anys després, segueix estèril i sense ús.\nUn llibre explica com gaudir de l'Horta Nord amb les vies ciclistes\nLes restes arqueològiques de Ruaya revelen que va existir un santuari púnic anterior a Valentia


IB3 | 10 anys de l’entrada en vigor de l’actual Llei d’Interrupció Volutària de l’Embaràs\nPortada > societat > 10 anys de l’entrada en vigor de l’actual Llei d’Interrupció Volutària de l’Embaràs\nEl 5 de juliol del 2020 es compleixen 10 anys de l’entrada en vigor de l’actual Llei d’Interrupció Voluntària de l’Embaràs. L’actual norma permet avortar en les primeres 14 setmanes de gestació i, en el cas de les menors, es requereix una autorització paterna per interrompre un embaràs. Des de l’entrada en vigor de la llei, els avortaments s’han reduït un 15% a tot l’Estat.\nFins al 1985, la interrupció voluntària de l’embaràs a Espanya era delicte. Aquell any, el Govern de Felipe González va despenalitzar l’avortament en 3 supòsits: violació, malformació en el fetus o risc greu per a la salut de l’embarassada. 25 anys després, el 2010, es va aprovar l’actual llei sota la premissa de garantir la salut sexual i reproductiva. Maria Duran és una de les que participà en la redacció de la Llei del 2010.\nLa llei, aprovada al Congrés amb 184 vots a favor, 158 en contra i una abstenció, permetia avortar en les primeres 14 setmanes de gestació. Una de les polèmiques, però, se centrava en l’edat. De fet, el PP va presentar un recurs d’inconstitucionalitat contra la llei. 10 anys després, aquest recurs continua congelat al Tribunal Constitucional. Això sí, des del 2014 les menors de 16 i 17 anys necessiten autorització per interrompre un embaràs. Des de l’entrada en vigor de la llei, els avortaments a les Balears s’han reduït un 8%. El 2018, el 59% es practicaren a centres públics.


Viure la crisi com una oportunitat - Revista SMX\nEl mes d’abril, a la Comunitat Salesiana Bartolomé Blanco, com en totes les llars d’Espanya, ha estat un temps per viure units el confinament a causa del Covi-19. Hem de destacar que ha estat un mes que hem viscut molt bé, amb serenitat i resignació. Hem considerat que això podia ser una oportunitat que se’ns presentava, i hem intentat treure allò més bo i deixar de banda tot el negatiu.\nHem estat molt conscienciats de la responsabilitat que havíem d’assumir de no sortir de casa i de cuidar-nos per protegir-nos a nosaltres i per protegir els altres. Al mateix temps hem treballat per preocupar-nos els uns pels altres, ajudant-nos en tot, especialment en donar-nos ànims, i en els estudis, on ens hem posat les piles tots amb això de la teledocència. Ha estat una experiència en la qual ens hem sentit molt orgullosos veient com entre tots hem anat traient el millor per posar-ho al servei dels altres.\nPerò aquest mes d’abril ha estat també especial perquè hem celebrat la Setmana Santa i dins d’ella, de manera especial, el Tríduum Pasqual, tots junts. És la primera vegada que ho fèiem, ja que en anys anteriors cadascun hem estat en alguna trobada pasqual. L’hem preparat amb molt d’afecte i il·lusió, i s’ha viscut amb molta intensitat.\nEs va començar amb un curs de cristologia que va donar José Miguel Núñez, i que ha estat molt ben valorat per tots, ja que vam tenir ocasió d’adquirir coneixements nous. També vam tenir l’oportunitat de realitzar un cicle de cinema espiritual. Cada dia vam anar veient diferents pel·lícules: El caso Cristo; Magdalena; San Pablo, el apóstol; La Pasión de Cristo, Resurrección. Però com ja he indicat, el més intens ha estat el Tríduum Pasqual on s’ha cuidat, amb molt d’afecte, cada detall de les celebracions i dels moments de pregària, comptant amb temps per pregar tranquil·lament i per compartir l’experiència que estàvem vivint.\nPaco Jaldo sdb\nFormen part de Llars Don Bosco i de l’Associació de Salesians Cooperadors i estan compromesos amb la formació de parelles joves.\n“Una cosa et falta” Capítol 3 “Qué volem dir quan parlem de cultura vocacional?”\nParaula i vocació. Gener 2021\nMiguel A. Álvarez, sdb “Van entrar a la casa, veieren el nen amb Maria, la seva mare, es prostraren a terra i el van...


Alineacions dobles tant del Barça com del Madrid per combinar sistemes de joc\nLa batalla tàctica no es resol amb els onzes\nL'onze de Guardiola amaga un 4-3-3 i un 3-4-3 gràcies a la mobilitat que podran tenir Alves i Cesc dins l'engranatge col·lectiu, de la mateixa manera que Mourinho, que dóna entrada a Özil, planteja un equip, a estones 4-3-3 i a estones 4-2-3-1\n2 min. Barcelona 10/12/2011 21:15\nDurant tota la setmana s'ha especulat amb quina seria l'alineació que Guardiola plantejaria al Bernabéu per enfrontar-se al Reial Madrid. Finalment, el tècnic de Santpedor aposta per un onze més o menys previsible, amb la inclusió de Puyol per Mascherano i Alexis per Villa, que tampoc resol l'altre gran dubte de la prèvia: quin serà el sistema de joc del Barça? Jugarà 3-4-3 o farà 4-3-3?\nEls onze escollits de Guardiola permeten al tècnic combinar totes dues variants, en funció de com es desenvolupi el joc. En principi, s'espera que Alves jugui de lateral dret i tanqui la defensa de quatre, amb Piqué, Puyol i Abidal. Però no es descarta que el brasiler avanci la seva posició en determinats moments per redefinir l'equip en un 3-4-3. En aquest escenari, l'altre que variaria la posició seria Cesc, a estones de davanter en una línia de tres, amb Messi i Alexis, i a estones de mitjapunta, creant un rombe al mig del camp en companyia de Busquets, Xavi i Iniesta, per deixar el carril a Alves.\nL'aportació d'Alexis serà essencial per mossegar en primera línia de pressió, amb intensitat i força, i per la possible sortida en contraatac del Barça en un moment donat del partit. Obrint el camp, l'extrem xilè haurà de donar aire perquè els pilotaires blaugranes trobin espai per combinar per dins. El duel que protagonitzarà amb Coentrao o Marcelo (en funció de la banda on jugui), serà molt important per compensar el joc de posició del Barça.\nPel que fa a l'onze del Madrid, Mourinho aposta per una barreja entre el "triangle de pressió alta" (4-3-3) i el 4-2-3-1, amb Lass, Xabi Alonso i Özil al mig del camp, la qual cosa obligarà el Barça a reinterpretar el seu dibuix durant la possessió per trobar superioritats, però vigilant la manera com l'alemany connecti amb els davanters, Di María, Cristiano i Benzema, al contraatac. Darrere, el tècnic portuguès dóna el lateral dret a Coentrao, en línia de quatre amb Pepe, Sergio Ramos i Marcelo.


Bartomeu no fa canviar d’opinió Messi ni oferint la dimissió\nEl president faria el pas si el futbolista diu obertament que el problema és ell\nUna publicitat amb la cara de Leo Messi al Camp Nou. Bartomeu encara no ha pogut parlar personalment amb Lionel Messi. PERE VIRGILI GONZALO ARROYO MORENO / GETTY\nBarcelonaLionel Messi i el Barça han convertit el futur de l’argentí en una partida de cartes que anirà per llarg. Les cartes són sobre la taula, però encara no s’han descobert totes. I el club es pregunta si Messi va de farol, o realment els seus advocats li diuen que podria marxar al Manchester City sense negociar la seva sortida, aplicant una clàusula que el club dona per caducada. Bartomeu contraataca filtrant a la premsa que estaria disposat a dimitir si Messi diu públicament que el problema és ell, el president. I l’argentí podria trencar el seu silenci en breu. La partida d’escacs segueix. I ara, li toca al jugador moure peça.\nLa lluita que trenca el cor del barcelonisme es decideix en converses entre advocats i assessors legals. En filtracions i missatges utilitzant la premsa, tot esperant el moviment de l’altra part. De fet, passen els dies i l’únic portaveu oficial que n'ha parlat és el director esportiu Ramón Planes. Messi calla. Bartomeu també. Un ja ha dit que se'n vol anar. I l’altre, que ha excel·lit en l’art d’aferrar-se al poder, insinua que estaria disposat a plegar per evitar que l’argentí se'n vagi. Una operació que, això si, evitaria la dimissió en bloc d’una junta que vol exhaurir mandat per deixar endreçat el club en termes econòmics, no fos cas que la pròxima junta tingués la temptació d’iniciar una acció de responsabilitat en contra seva, tal com va votar a favor el mateix Bartomeu quan era vicepresident de Rosell, l’any 2010.\nEls grups opositors a Bartomeu intenten arribar a acords per fer triomfar una moció de censura\nEl burofax de Messi, últim episodi d’una guerra freda entre els directius i els jugadors, amenaça de trencar el barcelonisme encara més. Les dues parts, de fet, han recorregut a consultes amb bufets d’advocats externs per intentar imaginar què passaria si Messi se n'anés al Manchester City en pocs dies, sense el permís del club. Les dues parts consideren que el cas acabaria als jutjats, on no es resoldria fins d’aquí uns anys, quan potser Messi ja s’hagi retirat. Però ni el jugador ni el club volen arribar fins aquí. Fonts consultades per l’ARA dins el club expliquen que, en aquest context, la lògica seria arribar a un acord. Però en el futbol, la lògica no sempre és present.\nAl Barça els fa por que la FIFA permeti a Messi anar-se'n al City de manera unilateral, encara que no hi hagi cap acord. En cas de conflicte relatiu amb operacions de mercat, tant a la FIFA com a la UEFA es prioritza el dret del jugador per poder continuar jugant mentre s'espera una resolució legal, motiu pel qual l’entorn de Messi explica que segurament, si l’argentí fitxés pel City, podria jugar a la Premier al cap de poques setmanes, encara que el Barça cridés als quatre vents que es tracta d'una operació il·legal. I encara que, amb el temps, un jutge donés la raó al Barça, que insisteix que l'única manera de perdre l’argentí, ara mateix, seria que un club pagués els 700 milions de la clàusula.\nMessi, en canvi, defensa que la clàusula que va incloure al seu contracte el 2017, segons la qual pot abandonar el Barça de manera unilateral al final de cada temporada, és aplicable tot i que el contracte digui que la data límit per anunciar-ho és el 10 de juny. Com que el covid-19 ha alterat el calendari, els Messi hi veuen una escletxa legal. Al Barça, la possibilitat de veure ja la setmana vinent com el Manchester City envia els papers confirmant el fitxatge amb Messi espanta. I el club viu dividit entre els qui consideren que en aquest cas la millor solució és una sortida amistosa i els qui volen fer mans i mànigues per no perdre el jugador, que dimecres a la nit va sopar amb Luis Suárez. El City també estaria disposat a negociar, pagant una xifra superior als 150 milions si cal i incloent-hi jugadors que poden interessar al Barça, com el central Eric Garcia, el lateral Angeliño i el davanter Gabriel Jesús. I, tot plegat, mentre uns altres clubs, com l’Inter i el PSG, pregunten al pare de Messi per la situació, per si de cas.\nL’un o l’altre\nA pocs dies de la tornada als entrenaments, quan Messi es posarà a les ordres de Koeman en espera de trobar la manera de sortir del club, el pols continua. I com que l’argentí no agafa el telèfon a Bartomeu, aquest li ha fet arribar un missatge a través dels mitjans de comunicació: si cal, plegarà ell però amb condicions. Una, que Messi digui obertament que el problema és ell i que es quedi. I una altra, que la junta acabi el mandat. Bartomeu podria passar a la història com el president que va perdre Messi. O com el que va haver de plegar per no perdre un jugador que podria trencar el seu silenci ben aviat. Aquest segon escenari però, tampoc disgustaria a Bartomeu. Hauria salvat el final del mandat i hauria aconseguit que tot plegat sembles un assumpte personal entre el jugador i ell. Quan Messi desconfia de tot el projecte. No només del president.


Dones compromeses amb la renovació pedagògica, el valencianisme i el feminisme – Caracters\nDones compromeses amb la renovació pedagògica, el valencianisme i el feminisme\nPàgina inicial/Dones compromeses amb la renovació pedagògica, el valencianisme i el feminisme\nAutoria: M. del Carmen Agulló Díaz\nTítol: Mestres valencianes republicanes: Les llums de la República\nEditorial: Publicacions de la Universitat de València,\nEscriu M.ª Dolores Ramos que «tradicionalmente, la historiografía ha entendido la historia de la humanidad como sinónimo de determinadas formas de poder ligadas, por presencia o ausencia, a los colectivos sociales masculinos de las clases dirigentes y de raza blanca». Aquestes paraules serveixen per a emmarcar l’excel·lent llibre de M. del Carmen Agulló Díaz, Mestres valencianes republicanes: Les llums de la República, ja que l’obra planteja un desafiament significatiu a la historiografia tradicional en donar protagonisme a quatre mestres i una professora de la Normal, de les quals es recuperen les seues experiències vitals i les seues pràctiques pedagògiques a les comarques valencianes.\nAquestes biografies ens mostren, a més, la implicació d’aquestes docents amb el quefer col·lectiu, aprofitant les oportunitats que els van oferir les polítiques de la Segona República, per a construir un present a la mesura dels seus propis somnis. Somnis que van fer de l’educació el punt de partida de la regeneració social mitjançant la implantació d’una escola laica, pública, gratuïta, solidària i en molts casos coeducativa, on l’activitat i la renovació metodològica van ser els signes d’identitat. Somnis, també, que es van concretar en els avanços de les dones en l’esfera pública com a ciutadanes de plens drets que començaven a militar en la política, a exercir professionalment i a modernitzar les seues conductes.\nI així, en la biografia de Carmen García de Castro, l’autora posa de manifest com el seu pacifisme, humanisme i feminisme van rebre un dur càstig durant la dictadura de Primo de Rivera, com a «mestra de mestres» en la Normal Femenina de València. Durant la Segona República, i ja catedràtica, va desenvolupar noves pedagogies actives mitjançant el diàleg, la participació de l’alumnat i la llibertat de pensament.\nPer la seua part, el relat entorn de Francisca Sanchis Ferrer assenyala el seu ànim indòmit militant en els cercles del naturisme, però també del laïcisme i del republicanisme. Com a mestra en una escola rural, va ser també sancionada pel règim de Primo de Rivera. En el període republicà va aplicar mètodes moderns a l’Escola Graduada de Llíria; a més, va formar part de la FETE, i en 1936, del PSOE.\nAmparo Navarro Giner, igualment, va destacar pel seu compromís amb la renovació pedagògica, el valencianisme i el feminisme. Va exercir en diverses escoles que es regien per un ideari pedagògic basat en el vitalisme, l’ordre, l’alegria i la passió per la vida. Va ser una ferma defensora de la implantació de l’escola en llengua valenciana.\nLa vida de Guillermina Medrano es va caracteritzar també per la seua doble implicació en la política i l’educació. Va cursar estudis de magisteri del Pla Professional i posteriorment va treballar a l’Escola Graduada de Llíria; era partidària del laïcisme, la metodologia activa i el cicle unificat. Al juny de 1936, va ser designada regidora representant d’Esquerra Republicana a l’Ajuntament de València. Amb això es va convertir en la primera dona amb aquest càrrec a la ciutat.\nEnriqueta Agut Armer, així mateix, va participar molt activament en l’experiència educativa de les Missions Pedagògiques mentre continuava la seua formació pel Pla Professional. Va pertànyer també a la FETE i, en 1936, es va afiliar al Partit Comunista. Eixe mateix any va ser la figura femenina més reconeguda en la campanya electoral del Front Popular i va posar de manifest, a més, el seu compromís feminista.\nTotes aquestes mestres republicanes, que protagonitzen l’obra que ens ocupa, van patir la repressió franquista. Algunes d’elles, després de passar processos de depuració, van ser empresonades durant anys, i d’altres es van enfrontar amb l’exili exterior, on van continuar les seues carreres com a educadores.\nAmb totes aquestes aportacions, el llibre de M. del Carmen Agulló constitueix un tribut crucial al coneixement del passat educatiu nacional i un reconeixement a la tasca de totes eixes dones que, a través de la seua implicació en la docència, en les polítiques d’esquerres i en el feminisme, van contribuir a construir per a les dones actuals un present replet de somnis de transformació en múltiples fronts.\npublicationsch2021-04-01T14:35:14+00:0019 d'octubre de 2020|Categories: Assaig, Ressenyes|Tags: Luz Sanfeliu Gimeno|


Lleida es prepara per celebrar la Festa de les Marededéus Trobades | Bisbat de Lleida\nLleida es prepara per celebrar la Festa de les Marededéus Trobades\nLa Confraria de la Mare de Déu de Montserrat celebrarà el divendres 8 de setembre la Festa de la Nativitat de la Mare de Déu, a casa nostra coneguda com a Festa de les Marededéus Trobades, com ho és la Patrona de Catalunya.\nHo farà a les 7 de la tarda, amb la celebració de l'Eucaristia a l'altar de la capella de la Mare de Déu de Montserrat a la Catedral de Lleida, presidida pel consiliari de la confraria Mn. Xavier Batiste. L'Eucaristia serà aplicada en sufragi dels confrares traspassats recentment.\nPresentació de la poesia musicada "Bruna de Montserrat"\nEn la celebració i amb ocasió del 70 aniversari de les romeries a Montserrat, es farà l'estrena de la poesia musicada "Bruna de Montserrat", amb lletra de Rosa Fabregat Solé i música de Mn. Joaquim Mesalles, a càrrec del Petit Cor de la Catedral de Lleida, amb l'acompanyament a l'orgue del mestre Lluís Climent. Clourà la celebració amb el cant del Virolai i la veneració de la imatge de la Moreneta en el seu cambril.\nEdició d'un nou número del butlletí "El Matí"\nLa festa de la Nativitat de la Mare de Déu s'escau amb l'edició d'un nou número –el 86- del butlletí de la Confraria de la Mare de Déu de Montserrat "El Matí". En les seves pàgines podem trobar l'article de portada "Davantal" signat pel consiliari de la Confraria Mn. Xavier Batiste dedicat a la festa de les Marededéus Trobades com "L'Aplec del poble cristià", una àmplia crònica de la 70 Romeria a Montserrat i la col·laboració "Records de Montserrat" que signa Maria Pilar Boldú.\nEl butlletí serà distribuït entre els confrares, així com per les parròquies de Lleida i molt especialment es podrà trobar a la capella de la Mare de Déu de Montserrat a la Catedral de Lleida.\nEl mati N 86 Confraria Montserrat.pdf 3.37 MB


Dimarts 12 de desembre, soparem pensant en “El sentido de un final”, de Ritesh Batra | Sopars de Cinema\nDimarts 12 de desembre, soparem pensant en “El sentido de un final”, de Ritesh Batra\nPublicat el 10/12/2017 per soparsdecinema\nLa Verònica (Charlotte Rampling) i en Tony (Jim Broadbent) feia molt de temps que no es veien. De joves, camí de la Universitat, havien tingut una relació que no va progressar. Fins i tot en Tony va passar uns caps de setmana a casa de la Verònica. Allà va conèixer la seva mare, Sarah (Emily Mortimer), una dona que comença a veure que el temps passa mentre viu un matrimoni que no acaba de quallar.\nAra, al cap dels anys, les seves vides tornen a coincidir en la reclamació que fa en Tony d’un objecte (un diari), d’una herència que la Verònica es nega a cedir. Què explica aquest diari? Quines històries podran reviure amb la seva lectura? Quins records es guarden entre les seves pàgines? “Crec que moltes vegades ens aferrem a les coses perquè volem seguir recordant; és una forma de mantenir una cosa viva “,diu Charlotte Rampling. “El sentido de un final” de Ritesh Batra és l’adaptació de la novel·la homònima de Julian Barnes que juga amb la realitat i la ficció que podem guardar dels nostres vells records. La pel·lícula és una mena d’exploració de les històries que nosaltres mateixos ens creiem del nostre passat. Els anys poden perjudicar, en part, el sentit d’uns fets, però la memòria potser la manipulem, sense adonar-nos-en, per crear uns records més favorables, no?\nLa solidesa de la cinematografia britànica, amb un repartiment de luxe (amb l’Emily Mortimer, per exemple, acabada de sortir de “La libreria”), al servei d’un text literari d’un dels escriptors europeus més reconeguts actualment conformen els principals atractius d’una pel·lícula que ens ha semblat ideal per cloure les sessions d’aquest any. Ara que acaba l’any, fem un repàs a la memòria? La real o la imaginada? Dimarts en podem parlar…\nSopars de Cinema Nº 85. Segona època. Dimarts 12 de desembre de 2017. A les 20:00: “El sentido de un final” de Ritesh Batra. Boliche Cinemes.\nL'entrada va ser publicada el Convocatòria i etiquetada Charlotte Rampling, cinema britànic, El sentido de un final, Ritesh Batra per soparsdecinema. Guarda l'enllaç permanent.


BR | 15 de Desembre de 2017\nArchive For 15 de Desembre de 2017\nFinal de la primera fase de promoció\nEl Sots 21 buscarà la vuitena victòria de la temporada a Sant Vicenç dels Horts\nDemà dissabte es tanquen les primeres fases de promoció després d’un desembre amb una càrrega de bàsquet bastant lleugera.\nA casa, el Mini i el Preinfantil tenen, a priori, dos enfrontaments senzills contra l’Esparreguera i el JAC Sants. Cap dels dos equips visitants ha sigut capaç de guanyar encara. El Mini jugarà a les 9 i el Preinfantil a les 10:30.\nEl Júnior Femení i el Cadet Masculí es juguen l’última jornada a pistes de rivals coneguts: Sitges i Roquetes. Les de Toni Martínez han de guanyar i esperar un favor del CNB Vilanova a Castelldefels per acabar primeres de grup en solitari. El Cadet Masculí intentarà millorar el resultat de l’anada, on va caure per 61-62. Ambdós partits es jugaran a les 12.\nPel que fa els equips de consell, el Cadet Masculí visitarà la pista del EEM Sant Quintí demà a les 9:45. Els de Marc Genesias s’estan imposant amb facilitat als rivals fins ara.\nL’altre equip que domina la classificació és el Benjamí Masculí, que jugarà a la pista del CNB Vilanova – Canigó\ndemà a les 11:15. A les 10, l’Aleví visitarà la pista del Margalló.\nAcabant la jornada de dissabte, el Sènior Masculí intentarà sumar la cinquena victòria com a visitant a la pista del Gavà, tercer per la cua amb 4 victòries en 12 jornades. Si l’equip suma un bon resultat podrà afrontar els partits important de gener amb les aspiracions al màxim.\nL’únic equip que juga diumenge és el Sots 21, que visita la pista del Joventut Sant Vicenç a les 17:30. Els de Joan Carreras són cinquens a la classificació amb 7 victòries i 4 derrotes.


Lectura i l’efecte multiplicatiu. Com més, més; i com menys, menys – Educat\nPublicat a 13 octubre 2017 12 desembre 2017 Deixa un comentari\nQuan parlem de persones amb dificultats en l’aprenentatge de la lectura ens referim, segons el National Joint Committee on Learning Disabilities (NJCLD, 1988, pàg. 1), “a un grup heterogeni de trastorns que es manifesten en dificultats significatives en l’adquisició i l’ús de la lectura i l’escriptura. Aquestes alteracions són intrínseques a l’individu, se suposa que a causa d’una disfunció en el sistema nerviós central, i es poden produir al llarg del cicle vital”.\nLes dificultats se centren en dues possibles vies que en la seva disfunció impedeixen interpretar el que s’està llegint, cosa que produeix una barrera per accedir al significat de la paraula. D’una banda, existeix una dificultat per aplicar les regles de conversió grafema-fonema, i, de l’altra, la dificultat es troba en el reconeixement visual i directe de la paraula (teoria de la doble via en el processament del llenguatge escrit).\nEntre un 10 i un 15% d’infants presenten dificultats per llegir, fet que significa que com a mínim trobem un nen amb aquest tipus de trastorn a cada aula.\nL’infant amb aquesta problemàtica s’ha d’esforçar molt més per llegir i escriure i necessita una intervenció especialitzada per poder utilitzar els recursos amb els quals compta d’una forma eficient o atorgar estratègies per a la millora de la lectura.\nEls infants que presenten dificultat en la lectura perden l’interès per llegir i, en conseqüència, llegeixen menys; per tant, la seva lectura progressa més lentament. És en aquest punt que es compleix l’efecte multiplicatiu o l’efecte sant Mateu assenyalat per Stanovich (1986), referent a la paràbola bíblica que els rics es fan més rics i els pobres es fan més pobres. En la lectura, augmenten les diferències entre els lectors qutenen dificultats i els bons lectors. Com més, més; com menys, menys.\nAquestes dificultats, tot i que cròniques, poden millorar en el mateix fet de llegir: però com poden els nens llegir més si presenten dificultats?\nPer llegir millor, s’ha de començar per llegir. El punt d’inflexió és procurar que un infant que presenta dificultats llegeixi. Lacasa (1995) i Sánchez (1998) proposen l’anomenat retrobament amb la lectura, que se centra a retrobar la lectura com una experiència gratificant. La clau està en el fet que l’alumne mateix prengui un paper actiu enfront de l’acte de llegir; l’objectiu és concebre la lectura com una experiència a la qual val la pena dedicar temps.\nEl retrobament amb la lectura ha d’anar acompanyat del retrobament de l’alumne amb ell mateix respecte dels problemes que té amb el llenguatge escrit, perquè pugui veure’s com un lector que presenta certes confusions davant lletres o paraules i no com un mal lector.\nTots aquests retrobaments han de ser conduïts per un canvi en el discurs dels adults, que ha de passar de “has de llegir més perquè llegeixes malament” a “has de llegir, i com més llegeixis més bon lector seràs. D’aquesta manera et retrobaràs amb les lletres, coneixeràs nou lèxic, interpretaràs textos, gaudiràs, etc.”.\nCom a professionals, hem de poder oferir situacions de lectura en col·laboració, escollir texts de gran interès per a l’alumne i procurar la lectura conjunta; tot i que, en aquest sentit, el paper principal de la funció és del mateix alumnat, que depèn de la manera en la qual posa en funcionament els seus recursos perquè la lectura sigui interpretada i significativa.\nSabem que la nostra societat ens exigeix ser lletrats per poder interpretar el món escrit, així que afavorim-ho i acompanyem el nostre alumnat en l’aventura de llegir.\nTutora del curs Dificultats d’Aprenentatge del Llenguatge escrit, de PrisMa\nDins: LogopèdiaParaules clau: alumnes, comprensió, dificultats, infant, lectoescriptura, lectura\n← Per què aprendre col·laborant? Aprendre matemàtiques amb Sangakoo\nConte com a recurs psicològic: “Adéu, mare” →


Un poble quiet (que de vegades, poques vegades… es mou). – Fotoaficionats Algemesí\nUn poble quiet (que de vegades, poques vegades… es mou).\nper\tXimo Bueno · 1 novembre, 2013\n(14mm – 1/100s – f/3,5 +1 – ISO 3.200)\nSegüent entrada Hem estrenat el hide\n1 novembre, 2013 a les 1:06 pm\nGenial, sense mes comentaris\n1 novembre, 2013 a les 3:39 pm\nTe l'envie per correu.\n1 novembre, 2013 a les 6:32 pm\n1 novembre, 2013 a les 6:51 pm\nPerò tu què tens a vore? El presi i jo ja ens entenem.\n1 novembre, 2013 a les 7:01 pm\n1 novembre, 2013 a les 8:11 pm\n1 novembre, 2013 a les 4:40 pm\nFantastica, el que mes m'intriga es el punt de dispar de la camera\n1 novembre, 2013 a les 5:23 pm\nEsta vez te has subido a un balcón o terraza, ahora no hay nada para afotar de ese punto, muy buena jefe!!\n1 novembre, 2013 a les 6:36 pm\nCom vas !! sembla evident que si jo tinc controlada i estudiada la caseta de peixcadors del Perellonet ,tu tens dominada i controlada la Plaça Major d´algemesí. Molt !!\nM´magrada i molt com reflecteix el moment i solidaritat d´un poble davant els actes convocat per la plataforma Pobresa Zero.\n2 novembre, 2013 a les 12:56 am\nSi que és veritat que saps on posar-se en la plaça, ni un reflex de focus ni res per l'estil.\nSi que he de dir-te que no se si serà l'objectiu angular o que jo no ho entenc però no acaba d'agradar-me que el campanar caiga cap a la dreta, (amb el maniàtic que la teua eres per a eixes coses) , i l'Ajuntament per a l'esquerra, ja es que el gran angular provoca esta distorsió, però no hi haja res que ho arregle? pregunte. Salut\n2 novembre, 2013 a les 8:00 am\nM'agrada que les banderes dirigisquen la mirada cap al centre de la foto, o siga cap al campanar. Efectivament l'angular provoca aqueixa distorsió cap al centre per a arreglar-ho hi ha algun mètode com aquest


Minoració de la incidència de contagis en el municipi – La vilavella\nMinoració de la incidència de contagis en el municipi\nAjuntament de La Vilavella informa:\nQue per Decret d’Alcaldia s’acorda:\nVist que s’ha experimentat una clara minoració de la incidència de contagis en el municipi, gràcies a la col·laboració i implicació ciutadana.\nEs procedeix, a partir de demà dimecres dia 2 de desembre, a l’obertura de les següents instal·lacions municipals, emplaçant a tota la ciutadania a fer un ús responsable d’aquestes, respectant totes i cadascuna de les mesures establides des de la Generalitat Valenciana i l’Estat complint els protocols sanitaris:\n– Parcs infantils.\nL’obertura d’aquestes instal·lacions s’efectuarà de manera pausada, en coordinació amb el Negociat de la Policia Local i la resta de serveis municipals.\nS’acosten dates molt importants, el Nadal, continuem amb la conscienciació i la responsabilitat individual, social i institucional.\nLa Salut és cosa de tots!!!\nespa\t2020-12-02T09:57:46+00:00\t02/12/2020|


La Colla dels Torrats organitza el primer correbars virtual - somMollet\nLa Colla dels Torrats organitza el primer correbars virtual\nEls Torrats han adaptat el seu tradicional Torratasques amb aquest Confinatasques, que es pot gaudir des de casa\nDivendres, 8 de maig de 2020 | 10:30h\nMalgrat que cada dia les autoritats permetin sortir més al carrer, a passejar, a córrer i fins i tot a comprar en establiments que fins ara estaven tancats, encara manquen unes quantes setmanes per gaudir d'activitats públiques al carrer.\nDavant d'aquesta conjuntura, la Colla dels Torrats ha organitzat una activitat per participar-hi des de casa. Es tracta del Confinatasques, el primer correbars virtual, l'adaptació al confinament del seu tradicional Torratasques.\nEl Confinatasques serà dissabte a les 19 h mitjançant un directe al perfil d'Instagram @covid19triplejsoundfestival.\nEls dj TripleJ dinamitzaran aquest esdeveniment en el qual de manera telemàtica s'anirà fent xaranga per poder arribar virtualment a cadascun dels bars participants –Analògic, BCC, The Bishop, Brannigan's, Nou Custom, Fussion, KèFem, Prat, Bodega Segalés i Via Finale–.\nEn arribar –virtualment– a cadascun dels bars, els TripleJ explicaran la manera com s'ha de beure la beguda que cadascú hagi preparat a casa. Les consumicions van a càrrec dels participants, amb la beguda que més els vingui de gust i la quantitat que creguin convenient, però des de la Colla dels Torrats recomanem un consum responsable. Tenint en compte que les begudes van a gust del consumidor, i evidentment poden no ser alcohòliques, aquest esdeveniment s'ha creat per a totes les edats i per fer-ho en família.\nA banda del directe a Instagram, per on es podrà seguir el Confinatasques, hi haurà una connexió paral·lela per Google Meet (meet.google.com/mmm-zxzp-nry). D'aquesta manera, els participants es podran veure entre si mateixos i podran compartir una estona plegats. En aquest cas, però, remarquen la importància de silenciar el Google Meet, ja que la idea és que els participants es puguin veure, però sempre seguint les indicacions i la xaranga dels TripleJ.\nD'altra banda, des de la colla afegeixen que els djs que animaran la gresca, tres membres de Torrats, fan sessions regulars de música i ball en directes d'Instagram.


La nit de dissabte va deixar dues morts violentes a Catalunya, ara investigades pels Mossos d’Esquadra: una al districte de Nou Barris de Barcelona i l’altra a Figueres.\nUn home va morir després d’una baralla la matinada d’aquest diumenge a Figueres. L’home va ser trobat inconscient a les portes d’un bar d’una zona d’oci nocturn, al costat de la plaça del Sol del centre de la capital de l’Alt Empordà. A la tarda, el porter d’un dels locals d’oci nocturn es va entregat als Mossos com a responsable dels fets.\nSegons fonts de la investigació, la víctima li va llançar un got a la cara i el detingut li va etzibar un cop de puny que el va deixar inconscient. Els Mossos investiguen el cas com un homicidi per imprudència. Després dels fets, els policies van anar a casa del sospitós de 29 anys per arrestar-lo, però no el van trobat. Més tard es va entregar a la comissaria de Girona, on va quedar detingut a l’espera de passar a disposició judicial en les properes hores.\nQuan la patrulla de seguretat ciutadana va arribar al lloc dels fets es va trobar l’home estès a terra i inconscient. De seguida es van activar els Serveis d’Emergències Mèdiques (SEM) que es van emportar la víctima a l’hospital Josep Trueta de Girona, on va morir hores més tard. El client hauria sortit fora de l’establiment amb un got de vidre. Eel porter li va demanar que ho fes amb un de plàstic i el client va decidir llançar el got contra el controlador d’accés. Aleshores, el porter va respondre amb un cop de puny contra la víctima.\nD’altra banda, els Mossos també investiguen les circumstàncies de la mort d’un home al districte de Nou Barris de Barcelona. Els Mossos van rebre un avís a dos quarts de deu del vespre que a la via pública hi havia una baralla i una persona greument ferida, segons va informar la policia catalana en un comunicat. Quan els agents van arribar al lloc dels fets, l’home estava inconscient i estava sent atès per personal del SEM. La víctima va ser traslladada a un hospital, on posteriorment va morir. Els Mossos han obert una investigació per aclarir els fets i identificat el presumpte autor.


RAONS PER FER EL MÀSTER\nImpartit majoritàriament per experts del món de l’empresa.\nAconseguir coneixement en el desenvolupament integral de producte, des del disseny fins a la fabricació i venda.\nAprofundir en el món de la Internet de les Coses, aplicat al món industrial. Dispositius intel·ligents, intel·ligència artificial, automatització industrial 4.0.\nPreparació per excel·lir en el món laboral, gestió de negoci i projectes per maximitzar el valor afegit dels productes i dades.\nCamp amb molt potencial de negoci, i actualment amb demanda de professionals amb aquest perfil.\nFacilitat per compaginar amb vida familiar i laboral, al ser semipresencial i poder fer moltes tasques des de casa.\nMillorar la vida de les persones alhora que els processos productius és possible amb l'ús correcte de la tecnologia avançada. Diagnosticar i prendre les decisions correctes és més senzill quan es disposen de dades, informació i coneixements suficients.\nUn enginyer, científic o tecnòleg ben format pot dissenyar i projectar un sistema de recollida de dades, automatitzar el seu processament tot obtenint informació, i descobrir-hi els insights o interrelacions rellevants i tendències futures. I si desenvolupa capacitats de lideratge i gestió del negoci, assegura l'èxit holístic com a cap o director d'enginyeria.\nPerò no ens enganyem, els experts de tot això no neixen, es formen. Al màster "Industrial Internet of Things" seguim un mètode semipresencial d'èxit a on professionals experts de cada matèria comparteixen coneixements, la seva experiència, assoliments i errors de forma pràctica, propera i amena. Es treballa la creació de tecnologies i mètodes al Smart Edge, arquitectures i comunicacions, l'anàlisi intel·ligent als servidors i al cloud, l'experiència d'usuari (UX), la gestió de projectes i el control del negoci.\nDins de l'Industrial IoT, la part IoT (d'Internet de les Coses en anglès) permet obtenir milions de dades des de dispositius intel·ligents amb control integrat. Dades que es transfereixen mitjançant xarxes i busos de comunicacions optimitzats. I el detall "industrial" afegeix robustesa i seguretat -de vegades crítica- tant a productes com processos, superant així a la clàssica industrialització limitada als processos. Durant el màster es treballa programari avançat juntament amb eines virtuals i tècniques d'intel·ligència artificial, amb l'objectiu d'aprendre a presentar nous productes i serveis en temps rècord, tot reduint l'abús de l'obsolescència programada.\nAmb tots aquests recursos apresos, afegint-hi una menor competència i marges econòmics més alts, què t'agradaria desenvolupar avui que et retornés aviat un bon negoci i satisfacció personal i professional?


Entrevista a Anna Parera, dinamitzadora de comerç Castellar del Vallès - moneder\nEntrevista a Anna Parera, dinamitzadora de comerç Castellar del Vallès\nPosted at 07:28h in Entrevista\tby\t@Moneder\nAnna Parera és la dinamitzadora de Comerç Castellar, l’associació de botiguers de Castellar del Vallès, i en aquesta entrevista ens explica quins van ser els motius que els van portar a implantar el sistema Moneder, i com els hi funciona:\nQuè va impulsar a l’associació de Castellar del Vallès a utilitzar sistema de fidelització per moneder.cat?\nDes de l’Associació de Comerciants de Castellar feia uns mesos que ens plantejàvem l’opció d’instal•lar un sistema de fidelització als nostres establiments que pogués vincular els clients al comerç local de la nostra població i, a la vegada, premiar-los d’alguna manera. Vam estar buscant diverses opcions i, finalment, amb la plataforma que vam quedar més convençuts va ser moneder.cat. Ens va agradar que es poguessin combinar mètodes més clàssics, com ara la targeta, amb altres sistemes més moderns com l’app.\nQuines millores heu obtingut amb el sistema de fidelització moneder.cat ?\nEl sistema és una forma de difusió per als comerços. L’aplicació mòbil permet que l’usuari pugui buscar el tipus de botiga que li interessa, conèixer-la i seguidament anar-hi a comprar. D’altra banda, les gratificacions que donen els comerciants als seus clients també estableixen un lligam i promouen que els clients se sentin contents quan acumulen una quantitat de diners que poden descomptar en una compra futura.\nHi va haver dificultats per part dels comerços per implantar aquest sistema?\nImpulsar una novetat sempre demana temps i dedicació. Tot i que el funcionament del sistema és força intuïtiu i fàcil d’acostumar-s’hi, cal entrar en la seva dinàmica i aquesta és la dificultat. Al principi, als comerciants els sorgien dubtes, però de mica en mica, els han anat resolent. Des de l’Associació atenem totes les consultes que els surten i això és important poder-ho garantir. D’altra banda, vam organitzar unes sessions explicatives del funcionament del sistema, perquè els botiguers poguessin veure de forma pràctica tot el que la plataforma els permet fer.\nQuines recomanacions faríeu a una associació que comenci a utilitzar el sistema de fidelització moneder.cat?\nEl primer que li aconsellaríem és que cal estar convençut d’aplicar el sistema de fidelització. Perquè funcioni és necessari estar-hi a sobre, recordar-se de fer la targeta als clients, de demanar-la i de passar-la. L’activitat és molt important per notar els resultats. Cal tenir un grup de comerços actius, però no cal capficar-se si són pocs. El sistema pot anar creixent de mica en mica. És una bona opció que tenim les poblacions amb establiments petits i de proximitat perquè els nostres clients tinguin un vincle amb el petit comerç i no marxin (tan sovint) cap a les grans superfícies.\nQuins avantatges trobeu que hi ha al lligar una app al sistema de fidelització ?\nLa tecnologia i els mòbils estan presents a tot arreu. Pràcticament tots anem amb un smartphone i busquem tenir-hi el màxim d’utilitats. Per aquesta raó és molt avantatjós lligar el sistema amb una app. És una manera de cridar l’atenció del client i alhora de posar-li fàcil el contacte amb els comerços.\nAls comerços els va costar “arrancar”, recordar-se de donar a conèixer el sistema entre els seus clients i de passar-los la targeta i també de fer promocions. Encara ens queden funcions per anar potenciant, però sabem que els comerços que utilitzen +Comerç activament estan contents amb el sistema, perquè poden premiar d’alguna manera els clients fidels.\nPel que fa als clients, tenim constància que al principi veien que els comerciants anaven una mica perduts i que havien d’agafar el ritme. Des d’un primer moment però, el sistema va tenir molt bona rebuda, perquè no té cap cost pel client. I ara estan contents perquè poden anar a comprar i adherir-se a promocions i obtenir descomptes.\nDinamitzadora Comerç Castellar\nAssociació de Comerciants de Castellar del Vallès\nFotografies de Lluís Franco pel Diari de Sabadell\nAnna Parera, associacions de comerciants, Castellar del Vallès, clients, comerç, Comerç Castellar, moneder, sistema de fidelització


Jornada de Portes Obertes al Club Social – Grup Sant Pere Claver\nJornada de Portes Obertes al Club Social\nEl Club Social Ments Obertes Sants-Montjuïc és un programa d’inclusió social que, des de l’any 2007, ofereix un servei de lleure per a persones adultes amb problemes de salut mental, un espai de promoció de la participació comunitària i la integració social mitjançant l’oci. La finalitat d’aquest programa consisteix en promoure les relacions socials, ampliar les xarxes relacionals i millorar la integració social en la comunitat.\nAmb l’objectiu doncs, de guanyar visibilitat en el territori de referència i una major sensibilitat envers la integració de les persones amb problemes de salut mental, el Club Social organitza dues accions de sensibilització per donar-se a conèixer en el barri com un espai de promoció i creació de les relacions socials.\nDissabte 21 de març: Acte Sensibilització en salut mental (17h a 19h)\nA la plaça de la Marina de Sants, us esperem en un acte de sensibilització amb xocolatada popular, tren de contes del Grup Teatre Imagina, música i parlaments.\nDimecres 25 de març: Jornada de Portes Obertes (17h a 19h)\nA la seu del Club Social organitzem una trobada amb tècnics i/o responsables d’entitats, socis/es, familiars, voluntaris i professionals per intercanviar experiències, compartir activitats i oferir un tast de tallers. L’objectiu és conèixer que fem en el club Club i oferir una visita per les seves intal·lacions. Per aquesta activitat es demana confirmar assistència a través del mail o del telèfon.\nDescarrega’t el cartell i ajunda’ns a fer-ne difusió!\nC. Mare de Déu del Port, 344\nTagged Club Social Ments Obertes, inclusió, la marina, lleure, oci, Oci inclusiu, portes obertes\nPrevious Previous post: Esport solidari a la Zurich Marató Barcelona\nNext Next post: Conferència sobre sentències de modificació de la capacitat


Què és la pressoteràpia i per què és útil per a les persones de la tercera edat?\nLa pressoteràpia és una tècnica de comprensió que es realitza a través d'un massatge de pressió d'aire. Serveix per a abordar diferents factors relacionades amb una mala circulació sanguínia així com problemes de salut del sistema limfàtic.\nLa tècnica de la pressoteràpia afavoreix una circulació saludable i millora l'oxigenació dels teixits. Al mateix temps ajuda combatent la retenció de líquids i ajudant en l'activació del sistema circulatori.\nA aquest article t'expliquem detalladament en què consisteix, així com els seus beneficis per a la gent gran i quins tipus hi ha.\nEt deixem amb un article relacionat en el qual et donem alguns tips per a millorar la teva circulació sanguínia.\nQuè és i en què consisteix la pressoteràpia per a adults?\nLa pressoteràpia és una teràpia de pressió sobre diferents punts del nostre cos per a reactivar i estimular la circulació.\nGràcies a aquesta força exercida pels diferents dispositius empleats en aquesta tècnica, podem millorar la nostra salut i també millorar el nostre estat físic com a tractament estètic.\nÉs una tècnica utilitzada per metges estètics per a lluitar contra la flaccidesa d'algunes parts del cos així com la cel·lulitis. Per això, la pressoteràpia està guanyant importància en el camp de la medicina estètica. També està indicada per a aquestes persones que sofreixen retenció de líquids.\nEn pressoteràpia no existeix una quantitat límit de sessions que el pacient ha de realitzar. Això dependrà de l'equip utilitzat, així com el temps de la sessió i l'estat del pacient.\nTipus de sessions de pressoteràpia\nLa presoterapia pot durar entre 30 i 40 minuts cada sessió. També ha de tenir-se en compte l'estat i la dimensió de la zona a tractar.\nEl pacient sent una petita pressió i un massatge de relaxació en les zones on s'aplica el tractament. Aquest tractament no ocasiona dolor en el pacient ni cap incomoditat. No és una tècnica invasiva i els beneficis que aporta la presoterapia són extensos.\nEn la presoterapia s'utilitza un dispositiu diferent amb cámeres d'aire depenent de la zona a tractar. Així doncs, si hem d'aplicar pressió a les cames, es posaran un tipus de botes que queden per sobre de la cintura.\nAquests equips aconsegueixen un buidatge dels vasos limfàtics com si es tractés d'un massatge manual.Si és en les extremitats superiors (braços), ens col·loquessin una espècie de ‘maniguets’. Si necessitem aplicar-ho en l'abdomen, s'utilitza un tipus de faixa.\nBeneficis de la pressoteràpia en persones majors\nAlguns dels beneficis més evidents de la pressoteràpia són:\nMillora l'oxigenació de la pell.\nSensació de descans a les nostres cames i braços.\nReducció de la cel·lulitis o pell de taronja.\nMillora la circulació sanguínia a través del drenatge limfàtic, evitant dificultats ocasionades per varices, etc.\nRedueix la pell flàccida.\nElimina toxines de l'organisme, a través de la limfa.\nEstimula el sistema immunològic i ajuda a baixar la pressió arterial.\nAplicada en la zona abdominal, ajudarà al nostre trànsit intestinal.\nAquesta teràpia també està recomanada a persones majors perquè es tracta d'un tractament relaxant que no produeix dolor al pacient.\nEncara que és molt important que abans de realitzar aquesta teràpia, es consulti amb un doctor o doctora. Ell o ella ens assegurarà que no implica cap risc per a la nostra salut.\nRetenció de líquids en persones adultes\nLa retenció de líquids és el resultat d'una acumulació d'aigua i altres substàncies en els teixits del cos. Això succeeix quan el nostre organisme és incapaç d'expulsar el líquid ingerit d'una manera natural. Normalment aquesta aigua s'acumula principalment en cames, abdomen i mans. Conseqüentment, aquestes parts s'inflen i provoquen pesadesa.\nLa pressoteràpia aconsegueix estimular la circulació ajudant en la supressió de toxines i líquids contribuint a reduir aquest excés de líquid acumulats en l'organisme.\nTractament de pressoteràpia per a tercera edat\nAmb l'envelliment, és més probable sofrir problemes relacionats amb una mala circulació sanguínia. Per això, si tens 65 anys o més, el tractament de pressoteràpia pot ser molt útil per a millorar aquest regui sanguini. A més, la pressoteràpia ajuda a millorar el retorn venós i disminueix l'acumulació de líquids en el cos.\nAixò sí, a més de la pressoteràpia, ha de dur un estil de vida saludable. En aquest sentit, és primordial portar una dieta equilibrada, realitzar activitat esportiva de manera regular i evitar excessos.\nAixí doncs, el massatge vascular que realitza la pressoteràpia és útil a qualsevol edat a excepció dels nens.\nAixò sí, abans de realitzar aquesta teràpia es recomana visitar un doctor/a perquè pugui valorar la salut del pacient. El sanitari determinarà si el seu estat és adequat per al tractament i no existeix cap contraindicació.\nEn pressoteràpia orientada a la tercera edat es recomanen sessions llargues però menys intenses.\nContraindicacions de la pressoteràpia\nLa pressoteràpia és una tècnica no invasiva, especialment segura que no necessita injeccions ni ingerir medicaments. Per això, està indicada per a pràcticament qualsevol persona, però en qualsevol tractament hi ha algunes excepcions que has de saber:\nPersones que pateixin una trombosi venosa profunda.\nPersones amb tromboflebitis superficial.\nPersona amb un implant de marcapassos.\nPersones amb problemes cardíacs greus.\nPacients amb insuficiència arteriosa perifèrica greu.\nPersones amb infeccions cutànies o infeccions internes.\nPersones amb dificultats hormonals com l'hipotiroïdisme.\nPressoteràpia per al dolor de cames i circulació\nNormalment, el dolor de cames o la seva inflor, són provocats per una insuficiència venosa. Això augmenta les probabilitats de sofrir acumulació de líquids o sang en la zona baixa de les cames. A més, provoca pesadesa i formigueig a part de l'inflor.\nEn aquests casos, la pressoteràpia resulta una teràpia molt aconsellada que permet millorar el flux sanguini. També reduir la sensació de cames cansades així com la seva inflor.\nSi pateixes de dolor de cames, et recomanem llegir el següent article. En ell t'expliquem les causes i tractaments per a millorar-lo: Cames inflades i vermelles en persones majors.


Catalunya impulsa un paquet de mesures per a la igualtat a la feina\nActualitzada 07/03/2017 a les 16:17\n© La directora general d'Igualtat, Mireia Mata, i la directora del Servei d'Ocupació de Catalunya (SOC), Mercè Garau.\nEl departament de Treball, Assumptes Socials i Famílies de la Generalitat ha impulsat un paquet de deu mesures per fomentar la igualtat d’oportunitats entre homes i dones en l’àmbit laboral.\nLa directora general d’Igualtat, Mireia Mata, ha recordat que les dones cobren de mitjana un 26 % menys cada any que els homes, mentre que la directora del Servei d’Ocupació de Catalunya (SOC), Mercè Garau, ha subratllat que les dones tenen més dificultat per accedir al mercat laboral que els homes.\nAquestes mesures consten d’una formació interna i transversal per a tot el personal del SOC que fa funcions d’atenció al públic, tant per a l’atenció general a les dones com específica per a víctimes de violència masclista.\nTambé inclou la revisió dels protocols per a la detecció de víctimes de violència masclista a les oficines de Treball, així com l’atenció especialitzada a les víctimes amb itineraris personalitzats per a la seua activació laboral.\nEl SOC vol implementar així mateix la formació específica de joves en matèria d’igualtat i violència masclista a través d’un mòdul formatiu o un taller que faci reflexionar a la joventut sobre la igualtat entre ambdós sexes.\nPer als joves, la Generalitat també ha iniciat les primeres actuacions d’orientació professional per a impulsar l’ocupació de dones d’ètnia gitana i de mares de famílies monoparentals que estan a l’atur i busquen feina.\nUna altra de les mesures que planteja el SOC és aplicar mesures de discriminació positiva en la formació de professions que actualment estan molt masculinitzades.\nDos empreses donen feina a més dones en aplicar el “currículum cec”\nLa filòsofa Adela Cortina, investida demà ‘honoris causa’ de la Universitat\nLes noies infravaloren les seues capacitats en tecnologia i els nois les sobrevaloren


El president del Govern i líder socialista pateix la primera gran derrota des que va arribar a la Moncloa en un territori fetitxe, la seva pròpia federació\nEl PSOE-M es desploma per complet: perd 13 escons, anota el pitjor resultat històric i és sobrepassat en vots per Més Madrid\nGabilondo, que havia guanyat els comicis el 2019, lamenta no haver pogut obrir aquest 4-M un debat «assossegat». El candidat deixa entreveure la seva sortida\n04 de de maig del 2021. Actualitzada 05 de de maig del 2021 a les 11:13\nS’entreveia un mal resultat, una nova decepció per no aconseguir arrabassar al PP la Comunitat de Madrid, la seva joia més preuada durant 26 anys. Però el 4-M passarà a la història del PSOE per alguna cosa més. Per una debacle sense pal·liatius a la regió més rica d’Espanya i la tercera més poblada. Arrossegat per Isabel Díaz Ayuso i sobrepassat per l’altra estrella fulgurant de la jornada, Més Madrid, el partit acusa un daltabaix monumental en la federació del president del Govern. Un desastre que no només situa a la picota el candidat fracassat, Ángel Gabilondo, sinó que compromet el mateix Pedro Sánchez. El líder socialista afronta una enorme ensopegada a meitat de legislatura en uns comicis que també examinaven el seu Executiu i que poden canviar les dinàmiques per als pròxims dos anys. Ara la formació s’imposa un període de «reflexió» i obre la porta a la sortida de Gabilondo, com ell mateix va reconèixer prop de les 23 hores. Però la nit de malson no va acabar amb renúncies ni dimissions.\nNo hi ha número bo per al PSOE-M en aquest 4-M. Amb el 99,93% escrutat, el partit, que va vèncer en vots i parlamentaris fa tan sols dos anys, en les últimes autonòmiques, va patir aquest dimarts una humiliació completa: es va enfonsar per sota del 17%, fins al 16,85% (i 610.190 sufragis). És el seu pitjor resultat històric, molt per sota del 25,43% que el mateix Gabilondo va aconseguir el 2015 i del 27,31% que va obtenir el 2019. El PSOE aconsegueix ara 24 diputats, 13 menys que els 37 que tenia, malgrat que l’Assemblea creix en quatre escons per l’augment de la població. Els socialistes, a més, es veuen superats per Més Madrid en nombre de paperetes (unes 5.000 més), tot i que amb el mateix nombre de representants (24). El ‘sorpasso’, que la cúpula deia no témer, ja era un fet. Mónica García va avantatjar el PSOE a tota la regió i a la capital i es convertirà en nova cap de l’oposició.\nTot i que hi va haver naufragi a Galícia i Euskadi, i abans a Andalusia, la implicació de Sánchez a Madrid ha sigut total, des del candidat fins al disseny de campanya.\nLa dimensió de la tragèdia d’aquest dimarts electoral és descomunal, que succeeix l’èxit del PSC en les passades catalanes del 14-F. Des que Sánchez va arribar a la Moncloa, el 2018, el partit també va naufragar en les gallegues i basques de l’any passat, les primeres en plena pandèmia de la Covid-19, però la catàstrofe d’aquest 4-M és molt més contundent, per les dades i per la importància per al projecte socialista d’una comunitat tan important com Madrid, que amb cada convocatòria s’allunya més i més de les seves mans. I en les andaluses del desembre del 2018 la bufetada es va atribuir a l’estratègia i al desgast de la gran rival interna de Sánchez, Susana Díaz. A més, la implicació del president en aquesta contesa va ser total des del principi: Gabilondo havia sigut la seva aposta a Madrid des del 2015, quan va defenestrar Tomás Gómez, des d’aleshores ha controlat la federació i en aquesta ocasió va voler que el seu equip a la Moncloa dirigís la campanya de principi a final. I Ayuso va plantejar la batalla com un pols contra Sánchez, que ell va acceptar fins que, alertat per la seva gent, va passar a un segon pla.\nAquesta vegada, l’altíssima participació (va arribar al 76,25%), com es temien els més escèptics, no va ser senyal d’una victòria del bloc progressista, sinó d’un triomf absolut de la dreta, que suma 78 diputats (per sobre del sostre d’Esperanza Aguirre del 2011, de 72 escons), pels 58 de l’esquerra. No hi va haver empat ni forces igualades, sinó una victòria per golejada del front conservador. Gabilondo, no obstant, havia guanyat a la regió el 2019, i aquell era el primer triomf autonòmic del PSOE des del llunyà any del 1987.\nL’èxit d’Ayuso va ser devastador. Es va col·locar a prop del 45% (1,62 milions de vots) i va pescar 65 escons (41 més que el PSOE), a només quatre de la majoria absoluta, per tant, en tindrà prou amb l’abstenció de Vox per a la investidura, així que disfrutarà de dos anys, fins a les autonòmiques del maig del 2023, sense gaires lligams. La presidenta va vèncer als 21 districtes de la capital, fins i tot als tradicionals feus de l’esquerra, com Puente de Vallecas, Villaverde, Usera o Carabanchel. I es va imposar en municipis del cinturó industrial com Alcorcón, Fuenlabrada, Móstoles, Getafe, Leganés, Alcalá o Parla. De fet, el PP va guanyar a totes les localitats de la comunitat, excepte als petits pobles d’El Atazar i Fuentidueña del Tajo, on va vèncer el PSOE, i tots dos van empatar a Navarredonda i San Mamés. Ayuso, per si mateixa, va obtenir més escons que tota l’esquerra junta. Poques explicacions aconseguien expressar els dirigents del PSOE-M que van viure la nit electoral a l’hotel Princesa Plaza, més enllà d’un evident «transvasament de vots del PSOE al PP».\nHem fet propostes assossegades, però òbviament no ho hem aconseguit Ho lamento, m’hauria agradat aconseguir-ho. Analitzarem el que ha passat, els resultats no són bons\nÁngel Gabilondo, candidat socialista el 4-M\nGabilondo va admetre, en una compareixença sense preguntes, que els resultats no eren «bons». «No ho he aconseguit i ho lamento. Analitzarem els resultats», «des de la tristesa i des de l’enteresa», va dir. També va deplorar no haver sigut capaç d’haver obert «espais per a un debat assossegat», un reconeixement que havia sigut engolit per la polarització de la campanya. El candidat va deixar entreveure la seva sortida: «Siguem on siguem, ens continuaran fent mal les cues de la fam, la desigualtat i la pobresa». Però no va donar més pistes, no va concretar el seu futur, com va fer Pablo Iglesias, que va anunciar minuts després la seva renúncia a tots els càrrecs i el seu final en la política. L’exministre es trobava acompanyat per la cúpula del PSOE-M, encapçalada pel seu secretari regional, José Manuel Franco, i membres de la seva llista, que el van cobrir d’aplaudiments.\nTambé era allà el número dos de la Moncloa, Félix Bolaños, però no els caps de la contestada campanya del partit, Iván Redondo i Paco Salazar. A prop, a Ferraz, el secretari d’Organització, José Luis Ábalos, va intentar limitar l’informe de danys: «Han sigut unes eleccions a Madrid, i només en aquesta comunitat. És una comunitat molt important, però no representa el conjunt d’Espanya, com tampoc ho fa el resultat d’eleccions recents, com a Catalunya, on per cert el PP va quedar com a última força». Però a Sánchez li serà difícil escapar-se del gairebé col·lapse del seu projecte en un territori fetitxe i nuclear.\nDes de la tristesa que no ens importa expressar, analitzarem la situació i seguirem treballant.\nSiguem on siguem, ens continuarà fent mal que hi hagi desigualtat i pobresa a Madrid. La realitat no canvia per uns resultats.\nSom el Partit Socialista.\nGràcies a tots. pic.twitter.com/KL5XAujy6W\n— #ÁngelGabilondo (@equipoGabilondo) 4 de maig de 2021\nÁbalos també va llançar el senyal que els socialistes havien captat el missatge de l’electorat i va fer lliscar aquesta idea d’un relleu a Madrid, que, d’altra banda, a Ferraz i al PSOE-M es dona per descomptada. «Treballarem incansablement els pròxims dos anys per aconseguir el recolzament a aquest projecte», per vetllar pels serveis públics i per frenar el PP en el seu atac al Govern central, va dir. «Tenim dos anys per construir l’alternativa progressista que Madrid necessita. Sabrem aprofitar-la i ens hi posem des d’aquest mateix moment», va concloure. Ábalos havia encapçalat la nit electoral a Ferraz, que va reunir part de la direcció federal, tot i que Sánchez es va mantenir a la Moncloa, com sol fer amb les autonòmiques. Amb Ábalos hi havia la número dos, Adriana Lastra, i el responsable de Coordinació Territorial, Santos Cerdán, més la vicepresidenta primera, Carmen Calvo, i el mateix Bolaños.\nEl PSOE de Madrid treballarà incansablement aquests dos pròxims anys:\nPara impedir que el PP siga utilizando esta comunidad como ariete contra otros territorios y contra el Gobierno de la Nación \n— PSOE (@PSOE) 4 de maig de 2021\nLes pròximes hores serviran per apreciar els següents moviments. Dijous, 6 de maig, es reuniran per separat l’executiva federal i la regional, i allà podrien adoptar-se les primeres decisions. Diferents dirigents consultats, de Madrid i de la cúpula de Sánchez, deien sentir-se en absolut estat de xoc, i adduïen diferents raons per a la debacle: des del desgast del candidat, l’esdevenir de la campanya, que creien mal dissenyada, fins a la desestructuració del PSOE-M.\nEl PSOE vol preservar la figura de Sánchez i no creu «extrapolable» l’ayusisme. Dijous es reuneixen les executives federal i regional\nA la direcció volen preservar per tots els mitjans la figura de Sánchez. La situació no és «extrapolable» a l’arena nacional, reiteraven diferents dirigents consultats. «No ho va ser Catalunya ni Andalusia. Quan el PP va quedar últim a Catalunya no estava tan mort ni ara està tan viu. Ayuso és un fenomen extrapolític, i [Pablo] Casado, no. Quan siguin les generals, haurem sortit de la pandèmia i hi haurà expectatives de recuperació, i serà un duel de Pedro contra Casado», valora un membre de la cúpula federal.\nÁngel Gabilondo «¿Governar amb Iglesias? Només dic ‘no’ a Ayuso i Vox\nNingú sap precisar què pot passar a partir d’ara i com es pot aixecar una federació enfonsada. Ja el partit es veia venir un daltabaix. Quadros mitjans del PSOE-M i de la seu federal observaven que la campanya va començar amb mal peu, al que s’afegia la figura més erosionada d’un Gabilondo, al que es veia de sortida, ja que el destí previst per a ell, si hagués quallat el pacte amb el PP, hauria sigut fer-se càrrec del Defensor del Poble. Després del gir en el debat de Telemadrid i la polarització màxima que va seguir el de la SER i l’enviament de sobres bala, els socialistes es van animar, van pensar que havien anat de menys a més, que s’estava aconseguint desemmandrir els votants del cinturó industrial de la regió i dels barris populosos de la capital. Els blocs estaven «igualats», en «empat tècnic», defensaven a la Moncloa, mentre que en altres esglaons del partit la sensació que es palpava era la d’un major pessimisme.\nDurant la jornada electoral, des de les altures del PSOE insistien a demanar paciència, apuntaven que el gir era possible i que el creixement de la participació als municipis i zones vermelles eren un bon senyal, tot i que també s’havia produït un augment de la mobilització als feus de la dreta. Però es respirava un bon ambient, en absolut, tot i que ningú s’esperava una hecatombe d’aquest calibre. Al final de la nit, els mals auguris es van fer realitat. I els resultats van semblar un autèntic malson.\nMónica García Eleccions Madrid 2021 Madrid Unides Podem Comunitat de Madrid Ciutadans PP PSOE Pablo Iglesias Pedro Sánchez Paco Salazar Santos Cerdán Félix Bolaños Más Madrid Isabel Díaz Ayuso Iván Redondo VOX José Manuel Franco Carmen Calvo Ángel Gabilondo José Luis Ábalos Adriana Lastra


Junta de Govern Local (10/12/2019) - Ajuntament de Mataró\nJunta de Govern Local (10/12/2019)\nEn ús de les atribucions que em confereix la legislació de Règim Local, es convoca els regidors/res que componen la JUNTA DE GOVERN LOCAL, a la sessió que tindrà lloc el proper dilluns 10 de desembre de 2019, a les 13:00 hores, en la Sala dels Lleons d'aquest Ajuntament, per deliberar els assumptes consignats en el següent\n1 Aprovació, si s'escau, de l'Acta de la sessió ordinària que tingué lloc el 25/11/2019\n3 Donar compliment a la sentència del Jutjat Contenciós Administratiu núm. 7 de Barcelona, que estima el recurs interposat per AFF contra la denegació de la petició d'inici del procediment de revisió d'actes nuls de ple dret de dues liquidacions de l'IIVTNU.\n4 Aprovar l’adquisició del local ubicat a la Plaça de la Pepa Maca, núm. 7, mitjançant l’exercici del dret d’opció de compra a PUMSA.\n5 Adjudicar la contractació del servei de monitoratge per al suport a l’estudi d’acord amb el Pla Educatiu d’Entorn de Mataró a favor de FUNDACIO PIA AUTONOMA INSTITUT PERE TARRES D'EDUCACIO EN L'ESPLAI, per un total de 73.570,98 € exempt d’IVA.\n6 Iniciar l’expedient de contractació del subministrament i instal·lació de càmeres per al control d’incidències al polígon industrial Pla d’en Boet i a l’aparcament al Parc de Rocafonda, per un import fixat com a màxim per a l’adjudicació del contracte de fins a 276.751,25 euros, IVA no inclòs.\n-Servei de Secretaria-\n7 Donar compliment de la Sentència número 231/2019, de 14 d’octubre, dictada en el Procediment abreujat núm. 418/2018-BY, que estima íntegrament el recurs interposat per la senyora LGA, contra el decret núm. 7433/2018, de 31 d’agost, del regidor delegat de Serveis Centrals, que desestima la reclamació de responsabilitat patrimonial per una caiguda a la via pública\n-Servei d’Assessorament i Gestió-\n8 Donar-se per assabentada del contingut de la sentència núm. 271/2019, de 18 de novembre de 2019, dictada pel Jutjat Conteciós Administratiu 15 de Barcelona, en relació al recurs contenciós administratiu 269/2019-D contra el decret 2257/2019, de 2 d’abril, del Regidor Delegat de Serveis Centrals, Seguretat i Bon Govern\nCIM DE PRESIDÈNCIA GOVERNANÇA I REPTES MATARÓ\n-Servei de Relacions Laborals\n9 Reconèixer la compatibilitat de segona activitat privada amb exercici concurrent del lloc de treball principal presentada per GGR.


Alerta per risc alt d'incendi forestal — Ajuntament de Viladecavalls\nData i hora oficials: 08:38 | 02/12/2021\nAlerta per risc alt d'incendi forestal\nAlerta per risc alt d'incendi forestal Viladecavalls es troba entre els 60 municipis catalans amb el nivell 3 del Pla Alfa per perill elevat d’incendi forestal. Des de l’Ajuntament fem una crida a la col·laboració ciutadana per evitar realitzar cap activitat que comporti un risc d’incendi. Ahir mateix, es va generar un petit incendi, ja extingit, a la Tendera entre Viladecavalls i Terrassa. https://www.viladecavalls.cat/actualitat/noticies/alerta-per-risc-alt-dincendi-forestal https://www.viladecavalls.cat/actualitat/noticies/alerta-per-risc-alt-dincendi-forestal/@@download/image/E6PwUJRWEAMVRVl.jpg\nViladecavalls es troba entre els 60 municipis catalans amb el nivell 3 del Pla Alfa per perill elevat d’incendi forestal. Des de l’Ajuntament fem una crida a la col·laboració ciutadana per evitar realitzar cap activitat que comporti un risc d’incendi. Ahir mateix, es va generar un petit incendi, ja extingit, a la Tendera entre Viladecavalls i Terrassa.\nEl Pla Alfa és un procediment operatiu que defineix les actuacions dels efectius de vigilància i prevenció d'incendis forestals desplegats sobre el territori, davant de les situacions de perill d'incendi que es produeixin. Es gradua en una escala de 4 nivells operatius, de 0 a 3, per cada comarca.\nLa prevenció és important:\nMantingueu neta la forest: guardeu les restes d'aliments generats en una bossa de deixalles i llenceu-la en un contenidor o emporteu-vos-la a casa.\nNo abandoneu al bosc ampolles i objectes de vidre.\nApagueu bé els llumins i cigarrets i no els llenceu per les finestretes del cotxe.\nNo circuleu amb vehicles fora dels camins autoritzats, ni els estacioneu sobre herbes seques.\nNo enceneu fogueres ni cuineu: porteu el menjar preparat de casa.\nEnceneu foc només en llocs autoritzats i condicionats per fer-ho. Tingueu una cura especial en apagar-lo; assegureu-vos que no quedi cap caliu que el pugui revifar.\nInformeu-vos de les èpoques de màxim risc d'incendi.\nEn cas que observeu un incendi forestal o una columna de fum dins la forest, és important avisar al més aviat possible algun dels serveis d'emergència més pròxims, com Agents Rurals, Bombers, Mossos d'Esquadra o Protecció Civil.\nCol·laboreu amb els col·lectius professionals de vigilància i prevenció d'incendis forestals.\nSi feu alguna crema entre el 15 de març i el 15 d'octubre:\nSol·liciteu-ho prèviament als Agents Rurals. Cal disposar d'autorització per aquestes dates.\nL'horari permès és: de 6 a 12 h del matí.\nEn zones forestals:\nSi veieu un incendi, aviseu urgentment al 112 o a l'autoritat més propera.\nSi el foc és petit, intenteu apagar-lo amb aigua, branques o sorra sobre la base de les flames.\nDesprés de sufocar el foc, tapeu les brases i netegeu de branques el voltant.\nSi us sorprèn el foc, allunyeu-vos-en en direcció oposada al fum. Respireu pel nas procurant cobrir-lo amb un drap mullat.\nNo busqueu refugi en llocs profunds i fugiu sempre pendent avall, el foc puja vessant amunt com per una xemeneia, o en direcció perpendicular a l'avanç del foc.\nNo intenteu creuar les flames, hi podeu quedar atrapat. Si no hi ha més sortida, creueu per on el front sigui més feble.\nSi el foc us atansa, situeu-vos a la zona ja cremada sempre a esquena del vent dominant.\nSi se us encén la roba, no correu: rodeu sobre el sòl i, si teniu una manta, utilitzeu-la per cobriu-vos, el foc s'extingirà per falta d'aire.\nTanqueu portes, finestres, persianes i les possibles entrades d'aire.\nSi el foc arriba a casa vostra, mantingueu-vos a l'interior: la casa és més segura.\nNo bloquegeu les vies d'accés dels vehicles d'extinció.


Coronavirus: Prop de 200 persones a la borsa de voluntariat — Portal de la Ciutat d'Esplugues de Llobregat\nCoronavirus: Prop de 200 persones a la borsa de voluntariat\nLa borsa de voluntariat creada per l'Ajuntament d'Esplugues, en col·laboració amb la seu local de Creu Roja, per fer front a la crisi sanitària provocada pel coronavirus continua creixent. Són ja prop de 200 persones les que s'han donat d'alta per cobrir necessitats de col·lectius vulnerables o confeccionar material de protecció.\nDe moment, les tasques que s'estan portant a terme són:\n- Suport al Banc d'Aliments local (amb Càritas i Associació Vida). Hi participen unes 30 persones.\n- Lliurament de targetes moneder a famílies beneficiàries de beca menjador.\n- Confecció i logística de material de protecció. S'han fet, de moment, unes 900 mascaretes per a residències de gent gran i per al personal que treballa en el Servei d'Atenció Domiciliària a persones depenents (foto).\n- Seguiment i acompanyament telefònic a persones confinades sense suport familiar.\n- Distribució d'aliments a persones usuàries dels serveis socials municipals.\n- Preparació d'àpats per a col·lectius vulnerables. Hi participen cinc religioses de l'Escola Natzaret.\n- Compres d'aliments i fàrmacs per a col·lectius vulnerables.\nL’emergència sanitària actual a causa de la propagació del virus COVID-19 està comportant conseqüències significatives a grups de persones en risc, les quals mereixen una atenció especial. Per aquest motiu, el Punt de Voluntariat de l’Ajuntament d’Esplugues, en col·laboració amb els serveis socials municipals i Creu Roja Esplugues-Sant Just, han creat una borsa de persones voluntàries per donar suport a persones que es troben en situació de vulnerabilitat i que no disposen de xarxa social. Des de la seva posada en marxa, el 18 de març, 119 persones s'han donat d'alta a la borsa, que continuarà oberta per si augmenten les necessitats.\nDe moment, les tasques que estan portant a terme són:\n- Repartiment de targetes moneder a famílies amb beca menjador\n- Trucades d'acompanyament telefònic (coordinat per Creu Roja)\n- Compres d'aliments i productes d'higiene i farmàcia (coordinat per Creu Roja)\n- Confecció de material de protecció (a l'espera de l'arribada del material)\nA la borsa hi ha persones que també s'han ofert per a:\n- Perruqueria bàsica a domicili\n- Disseny gràfic i comunicació en xarxes socials\n- Passejar gossos\n- Suport organitzatiu\nLes persones interessades en participar podeu emplenar el següent formulari. Més informació: http://entitats.esplugues.cat/voluntariat/crides-del-voluntariat/


Els nuclis de Masriudoms i Almadrava fan festa per Sant Jaume - Revista Cambrils\nPublicat el Dimecres, 22 de juliol de 2015 12:40h\nPer Sant Jaume, els nuclis de Masriudoms i Almadrava celebren la seva festa major. D'una banda, les activitats de Masriudoms començaran el dimecres 22 i s'allargaran fins diumenge 26 de juliol. El primer dia de gresca -dimecres- s'encetarà amb l'encesa de traques, un sopar de germanor i discoteca mòbil. Seguirà la festa l'endemà dijous amb un esmorzar popular, activitats infantils durant tot el dia i cinema popular al vespre. Divendres hi haurà una caminada popular, tallers, aquagym, un sopar de germanor i un espectacle de Xavier Deltell. Dissabte tindrà lloc una missa, la processó, vermut, sardanes i el ball de nit. I, diumenge, la cloenda de la festa major seran inflables, un berenar popular i l'actuació dels Diables.\nAquest ampli ventall d'activitats per a totes les edats estarà organitzat per la Comissió de Festes de Masriudoms amb la col·laboració de l'Ajuntament de Vandllellòs i de l'Hospitalet de l'Infant.\nD'altra banda, Almadrava començarà la seva festa el divendres 24 amb animació musical i havaneres. La continuarà dissabte amb inflables i ball, i l'acabarà diumenge amb missa, actuació dels capgrossos i dels diables i un castell de focs. Aquesta desena d'actes estarà organitzat pel Centre Cultural, Esportiu i Recreatiu de Vandellòs.\nFesta Major d'Almadrava


Índia Espiritual. El Nord i la vida de Buda. Terràkia. Viatges Espirituals a l'Índia.\nÍNDIA. Centres Esprituals a la riba del Ganges. Llocs Sagrats de l'Hinduisme i el Budisme.\n13 dies. Del 10 al 22 d'octubre.\ndel 10 al 22 d'octubre\nDia 1: Vol Barcelona/Madrid - Delhi\nDia 3: Delhi-Rishikesh\nDia 4: Rishikesh\nDia 5: Rishikesh\nDia 6: Rishikesh-Agra\nDia 7: Agra-Varanasi\nDia 8: Varanasi\nDia 9: Varanasi-Sarnath\nDia 10: Varanasi-Bodhgaya\nDia 11: Bodhgaya\nDia 12: Bodhgaya-Delhi\nDia 13: Vol de tornada a casa\nMés informació del viatge: Sortida: 10 d'octubre\nPreu per persona: 1.390€\nEl preu inclou: allotjaments en habitació doble amb esmorzar, guia acompanyant des de Barcelona, trasllats privats, visites, els àpats indicats a l’itinerari, una assegurança de viatge, els vols interns i totes les taxes.\nEl grup mínim per a aquest viatge és de 5 persones. Suplement per grup petit (5-6 persones): 200€\nAquest viatge ens acosta a la història de l'Índia en tota la seva complexitat. Descobrirem la tradició hindú, les seves pràctiques i llocs sagrats per entendre una mica més com es desenvolupa la vida diària a l'Índia. També ens endinsarem en el Budisme que va florir a la regió fa uns 2500 anys, caminant rere les passes de Buda. A prop de Varanasi es va il·luminar i va pronunciar els seus discursos que van establir les doctrines del Budisme i que avui en dia són font de felicitat i pau per a milions de persones al món.\nVisitarem ciutats històriques del Nord de l'Índia com Delhi, Rishikesh i Agra, descobrint el meravellós Taj Mahal, abans de dirigir-nos a Varanasi i Bodhgaya que són dos dels centres espirituals de l'Índia.\nDescobrirem Rishikesh, una de les primeres ciutats que banya el Ganges als peus de l'Himàlaia. Rishikesh és un dels centres espirituals de l'Índia i lloc ideal per conèixer de prop la tradició hindú, els "ashrams", el ioga i tot el que es desenvolupa al costat del riu sagrat.\nPassarem uns dies a la ciutat sagrada de Varanasi, des d'on coneixerem més a fons les tradicions hindús, els rituals que es perpetuen des de fa milers d'anys en un dels centres espirituals del planeta.\nAl voltant de Varanasi ens endinsarem també en el Budisme recorrent els llocs per on va viure el príncep Gautama Siddharta, el Buda, i que avui encara són llocs de pelegrinatge i contemplació. Des de la seva il·luminació a Bodhgaya, passant pels llocs on va pronunciar els seus discursos més importants, ... Aquesta regió de l'Índia és una porta a l'espiritualitat on han succeït esdeveniments que han marcat la història present del món.\nConversarem amb experts coneixedors de les tradicions Hindu i Budista per entendre els punts en comú d'aquestes dues filosofies que conviuen a l'Índia des de fa més de 2500 anys.\nTindrem temps per observar o meditar en espais considerats sagrats per ambdues tradicions.\nA l'arribada a Delhi, visitarem els llocs més emblemàtics de la ciutat per fer una primera presa de contacte amb l'Índia. Delhi és una de les ciutats amb més història de l'Índia i reuneix un conglomerat de totes les cultures i costums del país. Recorrerem els seus carrers i basars per conèixer de prop la nostra porta d'entrada a l'Índia.\nL'endemà viatjarem a Rishikesh, ciutat als peus de l'Himàlaia per on corre el Ganges, el riu més sagrat de l'Índia i que neix del mateix déu Shiva segons l'Hinduisme. Rishikesh és un lloc espiritual on es reuneixen ascetes, practicants de ioga, gurús i devots a la vora del gran riu Ganges.\nD'allí viatjarem a Agra, on apreciarem la meravella del Taj Mahal. En una visita a l'Índia no es pot deixar perdre l'oportunitat de contemplar una de les construccions més impressionants del món.\nD'Agra volarem cap a Varanasi, una de les ciutats més antigues del món.\nEn els seus "ghats", les grans escales i grades que uneixen la ciutat amb el Ganges, s'amuntega un bullici de vida, d'espiritualitat, de tradició que mostra en tota la seva complexitat la vida i cultura de l'Índia. Varanasi és el lloc sagrat que pot permetre als hinduistes sortir la roda de les reencarnacions. Una ciutat mil·lenària que va presenciar la vida del Buda i on des de fa milers d'anys crema el foc sagrat que desintegra els cossos materials per unir-los amb l'Atman, l'Ésser Suprem, abans de tornar a reencarnar-se.\nQuan Buda es va il·luminar sobre les realitats de la vida i els seus problemes, se'n va anar a Sarnath, a uns quilòmetres de Varanasi, i va compartir-hi els seus ensenyaments amb altres persones que buscaven respostes a les misèries de la vida. Buda va dirigir primer el seu ensenyament als cinc antics companys de la seva etapa ascètica a qui va exposar les anomenades Quatre Veritats Nobles, pilars doctrinals del que després seria el budisme.\nDesprés anirem cap a Bodghaya. Després d'anys com asceta, sofrint la mortificació del cos i buscant el camí de l'alliberament, Siddharta Gautama va seure a meditar sota l'arbre Pipala. Després de 49 dies meditant sense moure's Siddharta va arribar a la il·luminació i va descobrir el camí de l'alliberament. El seu despertar, Buddhi, li va permetre compartir aquest camí amb totes les persones del món. Les Quatre Nobles Veritats i el Noble Camí òctuple són la base per a alliberar-se del patiment a què ens s'aferra la vida.\nDurant aquests dies de viatge podrem entrar a fons en la vida espiritual de l'Índia des de diferents punts de vista i tradicions. Coneixerem els rituals diaris que caracteritzen la societat de l'Índia, visitarem la seva capital, Delhi i la més sagrada de les seves ciutats, Varanasi. Allà observarem, conversarem i meditarem en llocs d'una bellesa especial a mesura que ens endinsem en el coneixement de l'Hinduisme i del Budisme.\nSlider CSS3 by WOWSlider.com v4.8m